તેઓ સાહિત્યમાં પણ આગવી રૂચિ ધરાવતા હતા. તેમના ગુજરાતી ભાષાની જોડણી અંગેના પુસ્તક ફર-અફરને બહોળું સન્માન અને પ્રશંષા પ્રાપ્ત થયેલી. આ ઉપરાંત તેમણે સંયુક્ત રાષ્ટ્રસંઘ પરિચયાત્મક આલેખ પુસ્તિકા, વાદ વિના વિવાદ, ઉત્ક્રાંતિકારક ‘લોક-1’ ઘઉંના સંશોધક ડૉ. ઝવેરભાઈ એચ. પટેલની ‘સંશોધનગાથા’ને પુસ્તક સ્વરૂપે ઉજાગર કરી. આ ઉપરાંત નવદંપતિ માટેના આધુનિક મંગલાષ્ટકો ‘ધન્યો-ગૃહસ્થાશ્રમ’, યજ્ઞોપવિત ધારણ કરી વિદ્યાભ્યાસ માટે ગુરુના આશ્રમે જતા બટુકને વડીલો કેવા વચનોથી વિદાય આપતા હશે તેની કલ્પના કરતી કવિતા ઉક્તિઓ ‘ચિરંજીવીને દ્વિજત્વ ટાણે’, ચૂંટણી કાવ્યો સહિતની અનેક આગવી કાવ્ય રચનાઓ પણ આપી.